Þórdís Kolbrún R. Gylfadóttir , ferðamála - , iðnaðar - og nýsköpunarráðherra , kynnti aðgerðir í þágu nýsköpunar á Íslandi . Birgir Ísl . Gunnarsson Tækni - og hugverkaþing Samtaka iðnaðarins var haldið í Norðurljósum í Hörpu á fimmtudaginn . „ Stórsókn til framtíðar " var yfirskrift þingsins en á því var ljósi varpað á stöðu hugverkaiðnaðar á Íslandi , kynntar fjölbreyttar greinar hugverkaiðnaðarins og tækifæri til framtíðar . Á þinginu greindi Þórdís Kolbrún R. Gylfadóttir , ferðamála - , iðnaðar - og nýsköpunarráðherra , frá stofnun sjóðsins Kríu . Kría er frumkvöðlasjóður eða hvatasjóður sem fjárfestir í vísisjóðum ( Venture Capital ) og mun auka aðgengi að fjármagni og tryggja samfellu í fjármögnunarumhverfi frumkvöðla og nýsköpunar . Fjöldi erinda var fluttur á þinginu og stýrði Sigríður Mogensen , sviðsstjóri hugverkasviðs Samtaka iðnaðarins , umræðum . Guðrún Hafsteinsdóttir , formaður Samtaka iðnaðarins , flutti opnunarávarp þingsins . Valgerður Halldórsdóttir , stjórnarmaður í Sagafilm , ræddi um kvikmyndaiðnaðinn . Hilmar Bragi Janusson , forstjóri Genís , talaði um líf - og heilbrigðistækniiðnaðinn . Gísli Kr . Katrínarson , framkvæmdastjóri hjá Advania Data Centers , flutti erindi um gagnaversiðnaðinn . Hilmar Veigar Pétursson , forstjóri CCP , flutti erindi með yfirskriftinni Fréttir úr framtíðinni . Sigriður Mogensen , forstöðumaður hugverkasviðs Samtaka iðnaðarins , var fundarstjóri á þinginu .